Skilder (sterrebeeld) - Wikipedia
Die Skilder (Latyn: Pictor) is ’n klein, dowwe sterrebeeld in die suidelike hemelruim langs die Groot Magellaanse Wolk. Hoewel sy naam Skilder is, stel dit eintlik ’n skilder se esel voor – die oorspronklike Latynse naam was Equuleus Pictoris en is later verkort. Dit is in die 17de eeu uitgedink deur die sterrekundige Nicolas Louis de Lacaille.
Latynse naam Pictor
Regte klimming 4,53h ~ 6,85h
Deklinasie −43° ~ −64º
Grootte 247 vk. grade (59ste)
Helderste ster Alpha Pictoris (α Pic)
Naaste ster Kapteyn se Ster
Graveerstif, Kiel, Duif, Swaardvis, Agterdek, Vlieënde Vis
Die Skilder het in onlangse jare aandag getrek vanweë sy tweede helderste ster, Beta Pictoris (β Pic), wat 63,4 ligjare van die Aarde af is en deur ’n ongewone, koolstofryke stofskyf omring is.
Kapteyn se Ster, ’n rooi dwergster 12,78 ligjare van hier, is die naaste bekende ster met ’n halo.
NGC 1705 is ’n onreëlmatige dwergsterrestelsel 17 miljoen ligjare van die Aarde af. Dit is een van die aktiefste stervormende sterrestelsels in die nabygeleë heelal, ondanks die feit dat hy sy hoogtepunt van stervorming sowat 30 miljoen jaar gelede bereik het.
Pictor @ Stargazing
Wikimedia Commons het meer media in die kategorie Skilder (sterrebeeld).
Ontsluit van "https://af.wikipedia.org/w/index.php?title=Skilder_(sterrebeeld)&oldid=1890752"
Last edited on 17 Januarie 2019, at 16:56
Die bladsy is laas op 17 Januarie 2019 om 16:56 bygewerk.